บาทเปิด 35.66/68 แนวโน้มอ่อนค่า
เงินบาทเปิด 35.66/68 แนวโน้มอ่อนค่าตามภูมิภาคหลังตัวเลขเศรษฐกิจสหรัฐหนุนดอลล์แข็ง
26 พ.ย. 2558

เงินบาทเปิด 35.66/68 แนวโน้มอ่อนค่าตามภูมิภาคหลังตัวเลขเศรษฐกิจสหรัฐหนุนดอลล์แข็ง
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.66/68 บาท/ดอลลาร์ จากช่วงปิดตลาดเย็นวานนี้ที่ระดับ 35.70 บาท/ดอลลาร์ ก่อนที่จะอ่อนค่าขึ้นมาอยู่ที่ระดับ 35.74 บาท/ดอลลาร์ เมื่อเวลา 09.10 น. เคลื่อนไหวในทิศทางเดียวกับภูมิภาค เนื่องจากดอลลาร์แข็งค่าหลังตัวเลขเศรษฐกิจของสหรัฐออกมาค่อนข้างดี
"เงินบาทอ่อนค่าตามภูมิภาคหลังเปิดตลาด เนื่องจากดอลลาร์แข็งค่าจากตัวเลขเศรษฐกิจสหรัฐที่ประกาศออกมาเมื่อคืนนี้ค่อนข้างดี" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 35.68-35.80 บาท/ดอลลาร์
"วันนี้เงินบาทมีแนวโน้มอ่อนค่าแต่อาจไม่มาก" นักบริหารเงิน กล่าว